****

**Град Врање**

**Привремени орган града Врања**

**Број: 06-256/2023-10**

**Датум: 27.11.2023. године**

На основу чл. 39 став 1. тачка 3. Закона о смањењу ризика од катастрофа и управљању ванредним ситуацијама („Сл. гласник РС“, бр. 87/2018), члана 20 став 1.тачка 8. и члана 44. Закона о локалној самоуправи ( „Сл. гласник РС“, број 129/2007,83/2014-др.закон 101/2016- др.закон 47/2018 и 111/21) и члана 25 Пословника Привременог органа града Врања (Службени гласник града Врања бр.21/23) сходном применом одредбе 57.став 1.тачка 15. Статута града Врања („Службени гласник града Врања“, број 3/18,36/20,11/22,2/23), а на основу закључка Градског штаба за ванредне ситуације сашесте ванредне седницеброј 217-6/2023 одржане дана 26.11.2023. године, Привремени орган града Врања доноси:

**О Д Л У К У**

**о проглашењу ванредне ситуације за део територије града Врања**

1.Проглашава се ванредна ситуација за део територије града Врања и градске општине Врањска Бања настала због велике количине снега која је пала у последња 24 часа. Снегом су захваћена подручја Пољница (МЗ Дреновац, МЗ Власе, МЗ Големо Село), Крифа Феја (МЗ Крива Феја) и Барелић (МЗ Барелић).

2. Ванредна ситуација се проглашава због непроходности путних праваца према поменутим местима и прекида електричне енергије услед нагомилавања снега на електромрежи.

3. О спровођењу ове одлуке стараће се Градски штаб за ванредне ситуације Града Врања у складу са чланом 43. и 44. Закону о смањењу ризика од катастрофа и управљању ванредним ситуацијама („Сл.гласник РС“, бр.87/2018).

4. Ову одлуку доставити Националном центру 112, Окружном штабу за ванредне ситуације Пчињског управног округа, Одељењу за ванредне ситуације у Врању, Јавним предузећима и установама.

5. Ова одлука ступа на снагу даном доношења и биће објављена у Службеном гласнику Града Врања.

 **ПРЕДСЕДНИК**

 **ПРИВРЕМЕНОГ ОРГАНА,**

 **др Слободан Миленковић,с.р.**